Nafarroako Parlamentuko Mahaiak, 2020ko abenduaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, osasunari buruzko lege berriaren zirriborroari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abenduaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren bozeramailea den Bakartxo Ruiz Jaso andreak, Legebiltzarreko Erregelamenduko 188. artikuluan eta hurrengoetan xedatuaren babesean, eskatzen du Nafarroako Gobernuak honako galdera honi idatziz erantzun diezaion:

Aurreko legegintzaldian osasunari buruzko lege berria egiteko prozesua abian jarri zen eta zirriborro bat landu zen.

– Osasunari buruzko Foru Legearen zirriborro horrekin bestelako urratsik egin da?

– Zertan da berau landu eta onartzeko prozesua?

– Zein da Osasun Departamentuaren aurreikuspena osasunari buruzko legea onartzeko? Legegintzaldi honetan onartzeko asmorik dauka? Nolako parte-hartze prozesua egiteko asmoa dauka departamentuak?

Iruñean, 2020ko abenduaren 9an

Foru parlamentaria: Bakartxo Ruiz Jaso